
શેતાનનો વિરોધ
શિક્ષક માર્ગદર્શિકા  ·  શુભ સમાચાર સન્ડે સ્કૂલ પાઠો
	ચિત્રો
	32

	હેતુ
	શીખવવું કે શેતાન આપણને ઈસુ ખ્રિસ્તને અનુસરતા અટકાવવાનો પ્રયત્ન કરે છે.

	શિક્ષકની તૈયારી
	આ પાઠ તૈયાર કરતી વખતે ઈશ્વરને પ્રાર્થના કરો કે તમારા વિદ્યાર્થીઓને ખ્રિસ્ત પાસે આવતા અટકાવવાના શેતાનના પ્રયત્નોને તે નિષ્ફળ બનાવે. જે વિદ્યાર્થીએ પ્રભુને પોતાનું જીવન સોંપ્યું છે એવું તમે જાણતા હો તેના માટે ઈશ્વરની સ્તુતિ કરો. પછી યાકૂબ 1:14-15, 1 પિતર 5:8-9, માર્ક 10:17-22 અને પાઠની યોજના વાંચો અને તેનો અભ્યાસ કરો.

	મુખપાઠ કલમ
	ગયા અઠવાડિયાની કલમ 1 યોહાન 4:4 અથવા 1 પિતર 5:8-9 શીખવાનું ચાલુ રાખો.
સાવધ રહો. જાગતા રહો. તમારો દુશ્મન શેતાન ગર્જના કરતા સિંહની જેમ કોઈકને ફાડી ખાવા શોધતો ફરે છે. વિશ્વાસમાં દૃઢ રહીને તેનો સામનો કરો. 1 પિતર 5:8-9



પાઠની યોજના
પ્રસ્તાવના
લાલચનો સામનો કરવા વિશે તમારા પોતાના અનુભવમાંથી અથવા બનાવેલી ટૂંકી વાર્તાથી શરૂઆત કરો.
ઉદાહરણ: તમે શાળામાં છો અને શિક્ષક પરીક્ષા લઈ રહ્યા છે. તમે વર્ગના એક ખૂબ હોશિયાર છોકરાની બાજુમાં બેઠા છો અને તેના જવાબો તમે સહેલાઈથી જોઈ શકો છો.
તમે પ્રભુ ઈસુને પ્રાર્થના કરો છો કે તેના પેપર તરફ ન જોવામાં મદદ કરે. ઈશ્વરની મદદથી તમે તેના પેપર પરથી નજર હટાવી રાખો છો અને પરીક્ષા પૂરી કરો છો.
પાઠના મુખ્ય મુદ્દાઓ
	1.ચિત્ર 32 બતાવો. ખ્રિસ્તી વચ્ચે છે. તે વધુ પડતો દારૂ પીવાની અને ખોટી રીતે પૈસા મેળવવાની લાલચથી મોં ફેરવી રહ્યો છે. એ કહેવું મહત્ત્વનું છે કે પૈસા અને ધન ખોટાં નથી. તે ઈશ્વરની ભેટો છે, પણ જો તેમને આપણા જીવનમાં પહેલું સ્થાન મળે તો તે ખોટાં બને છે.
	2.ઈસુ પાસે આવેલા ધનવાન જુવાનની વાર્તા કહો. તે ખરેખર ઈસુને અનુસરવા માગતો હતો. તેણે ઈશ્વરની આજ્ઞાઓ પાળી હતી. ઈસુએ તેને પોતાની સંપત્તિ વેચી દેવા કહ્યું, તે એટલા માટે નહિ કે તે રાખવી ખોટું હતું, પણ એટલા માટે કે તેના માટે તે ઈશ્વરની સેવા કરતાં વધુ મહત્ત્વની હતી. જુવાન લાલચનો સામનો કરી શક્યો નહિ. શેતાન જાણે છે કે જો તે આપણને ભૌતિક વસ્તુઓની ઇચ્છા કરાવી શકે તો આપણે ઈશ્વર પરથી નજર હટાવી લઈશું.
પુનરાવર્તન
પાઠનું ટૂંકું પુનરાવર્તન કરીને ભાર મૂકો કે ઈસુને અનુસરવું અને ઈશ્વરના કુટુંબનું હોવું એ દુનિયાની સંપત્તિ કરતાં કે ઈશ્વરથી દૂર થવા પ્રોત્સાહન આપનારા અવિશ્વાસીઓની મિત્રતા કરતાં ઘણું વધુ મૂલ્યવાન છે.
પાઠ પ્રત્યે આપણો પ્રતિભાવ
ચિત્ર 32 ફરીથી બતાવો. શેતાનના મિત્રો જે આપી રહ્યા છે તેનાથી ખ્રિસ્તી મોં ફેરવીને ઈસુ તરફ વળે છે તે બતાવો. બાળકોને પૂછો કે તેમણે કઈ બાબતોથી મોં ફેરવવું જોઈએ. શું ભાઈ કે બહેન સાથે ઝઘડવાથી? થોડાં સૂચનો આપો.
મુખપાઠની કલમ શીખવો

